cyanic-selkie/wikianc huggingface dataset:
Alberto Zaccheroni
Ura
MM-kisoissa 2014 Japani pelasi varsin kehnosti. Se hävisi alkulohkossaan Norsunluurannikolle 2–1 ja Kolumbialle peräti 4–1. Ainoa piste tuli 0–0 tasapelistä Kreikkaa vastaan. Turnauksen jälkeen Zaccheroni erosi tehtävästään.
Lokakuussa 2017 Zaccheronista tuli Arabiemiirikuntien maajoukkueen päävalmentaja. Zaccheronin johdolla Arabiemiraatit sijoittuivat hopealle Gulf Cupissa 2018. Isännöimissään Aasian mestaruuskisoissa 2019 Arabiemiraatit etenivät Zaccheronin johdolla välieriin, joissa kärsivät tappion Qatarille. Zaccheronin sopimus päättyi turnauksen jälkeen ja hän jätti tehtävänsä.
Kimmo Kuusela
Kimmo Pellervo Kuusela (s. 7. lokakuuta 1962 Forssa) on suomalainen seiväshyppääjä. Hän edusti aktiiviurallaan Tammelan Ryskettä vuoteen 1979 ja sen jälkeen Someron Esaa. Häntä valmensivat Pentti Kuusela, Ilpo Seppänen, Helge Haapakoski ja Aulis Kairento.
Kuusela sijoittui Stuttgartin EM-kilpailuissa 1986 viidenneksi ennätyksellään 555 cm. Rooman MM-kilpailuissa 1987 hän jäi karsinnassa ilman tulosta. Hän edusti Suomea aikuisten maaotteluissa vuosina 1984–1987, ja voitti maaottelun seiväshyppykilpailun Santiago de Compostelassa 1984 ja Helsingissä 1986.
Kuusela voitti Suomen-mestaruuden 1986 ja 1987 sekä sai SM-pronssia 1984 ja 1985. Sisäratojen SM-kilpailuissa hän oli kolmas 1985. Halliennätyksensä 530 hän hyppäsi Somerolla tammikuussa 1985.
The Cave
The Cave on elektro/hip hop -yhtye Ceebrolisticsista tutun Pijallin ensimmäinen sooloalbumi. Albumi julkaistiin vuonna 1999 ja sen on tuottanut kokonaan Mörkö.
Lännentie
Lännentie (Storia del West) oli Villiin länteen sijoittuva, osittain todenperäisiin tapahtumiin pohjautuva sarjakuvalehti, jota julkaistiin Suomessa vuosina 1975–1988. Vuonna 2021 Story House Egmont aloitti julkaisemaan Lännentie-sarjaa uudelleen kronikkana Lehden tarinat olivat ilmestyneet alun perin italialaisessa Collana Rodeo -lehdessä. Italiassa lehteä julkaistiin vuosien 1967 ja 1980 välillä, yhteensä 162 numeroa. Suomessa julkaistiin 160 numeroa, joista neljä oli uusintakappaletta. Sarjan käsikirjoituksista vastaa Gino D’Antonio ja kuvittajina toimivat mm. Renzo Calegari, Renato Polese sekä Louis Bermejo
Lännentiessä kuvataan Yhdysvaltain tapahtumia uudisraivaajien näkökulmasta 1800-luvun alusta asti. Lännentiessä ei keskitytä seuraamaan vain yhtä päähenkilöä, sillä Lännentie-tarinoiden edetessä aika kuluu ja hahmot vanhenevat ja jopa kuolevat. Sarjakuvan edetessä ajassa keskipisteeseen astuvat uudet sankarit. Tarinat lehdissä alkavat Brett McDonaldin saapuessa Yhdysvaltoihin vuonna 1804. Myöhemmät tarinat kertovat Brettin jälkeläisten vaiheista: Pat ja Brenda sekä näiden lapset Bill Adams, Ben ja Brett vaikuttavat moniin Yhdysvaltain historian tapahtumiin. Lännentien kertomuksissa käsitellään Yhdysvaltojen historian käännekohtia, kuten esimerkiksi Alamon taistelu, intiaanisodat, kultaryntäys sekä Yhdysvaltojen sisällisota. Tarinoissa tavataan oikeita historiallisia hahmoja kuten Kit Carson, Daniel Boone, Allan Pinkerton, Wild Bill Hickok ja Buffalo Bill
Varsinaisen Lännentie-sarjan jälkeen (1/1975–8/1981) lehdessä ilmestyi vielä sekalaisia sarjoja. Lännentiessä julkaistiin uusintana Villi Länsi -liuskojen Bill-Veljeksiä sekä Preeria liuskojen Timin seikkailuja. Ensimmäiset 72 kirjaa olivat lähes kaikki alkuperäisjärjestyksessä olevaa Storia del West-sarjaa, suomentamatta on jäänyt kolme tarinaa. Storia del West-sarjan jälkeen Lännentie jatkui Storia del West -uusinnoilla sekä mm. Collana Rodeo-lehden 50-60-lukujen liuskalehdistä olevilla uusinnoilla. Lännentien viimeisenä vuotena 1988 numeroissa 2-12 kaksi sankaria Hondo ja Cochise edustavat kuitenkin Bonelli-kustantamoa
Ammunnan Euroopan-mestaruuskilpailut 2007 - 10 m liikkuvamaali, sekajuoksut, miehet
10 m liikkuvanmaalin, sekajuoksuissa miehet ampuvat 40 laukausta. Joukkuekilpailussa joukkueen muodostavat kolme saman maan kilpailijaa.
Miesten 10 m liikkuvanmaalin, sekajuoksuissa EM-kilpailut 2007 järjestettiin 14. maaliskuuta, Deauvillessä.
Alta
Alta voi tarkoittaa seuraavia:
Friedrich Meinecke
right|200px|thumb|Meinecke:[[Martti Lutheria kuvaava seinäveistos, Mariankirkko, Winsen]] Friedrich Meinecke (20. toukokuuta 1878 Winsen an der Luhe, Ala-Saksi – 25. heinäkuuta 1913 Freiburg, Baden-Württenberg) oli saksalainen kuvanveistäjä. Hän jäi aikoinaan melkoisen tuntemattomaksi, mutta on jättänyt jälkiä varsinkin Freiburgiin. Hän teki muun muassa museoissa säilyneitä kipsinukkeja, taidokkaita vedda-aiheisia teoksia sekä rakennusten kivisiä seinäkuvia.
Lähteet
thumb|left|140px|Seinäkuva Winsenin Raatinapteekissa
Alalaji
thumb|Kaksi variksen alalajia: [[varis (Corvus corone cornix) ja nokivaris (Corvus corone corone).]] Alalaji on tieteellisessä luokittelussa lajin jälkeen seuraava pienempi yksikkö (eli taksonominen taso). Kasvitieteellisissä yhteyksissä alalaji osoitetaan yleensä lyhenteellä subsp. tai vielä lyhyemmin ssp.
Alalajia pienemmät viralliset taksonomiset tasot ovat muunnos (latinaksi varietas, lyhenne var.) ja muoto (lat. forma, lyh. f.).
Alalaji-sanaa käytetään joskus rodun synonyyminä, mutta biologiassa alalaji ja rotu tarkoittavat eri asioita.
Määritelmiä
Alalajilla ei ole yksiselitteistä biologista määritelmää, vaan sen rajaamistapa riippuu eliöryhmästä samaan tapaan kuin lajilla. Yleisesti alalajilla tarkoitetaan keskenään lisääntyvää perinnöllisesti yhtenäistä ryhmää saman lajin yksilöitä, jotka eroavat muista vastaavista ryhmistä ominaisuuksiltaan ja perintötekijöiltään. Alalajit pystyvät risteytymään keskenään, mutta risteymien hedelmällisyys on yleensä merkittävästi heikentynyt. Tämä määritelmä soveltuu vain suvullisesti lisääntyviin eliöihin.
Alalajien erottelussa voidaan käyttää erilaisia ominaisuuksia, esimerkiksi eroja rakenteessa (lehtien muoto, siipisulkien määrä, luiden mitat) ekologiassa (erot pariutumisrituaaleissa) ja perintötekijöitä. Erilaisuuksien määrälle ei ole asetettu alarajaa, mutta hyvin pieniä eroavaisuuksia ei yleensä oteta huomioon.
Suvullisesti lisääntyvillä eläimillä alalaji voidaan määritellä ryhmäksi populaatioita, jotka asuttavat osaa lajin levinneisyysalueesta ja ovat taksonomisesti erilaisia muista saman lajin populaatioista.
Kasveilla alalaji voidaan määritellä populaatioksi, joka muodostaa tuntomerkeiltään yhtenäisen alueellisen ryhmän.
Usein kaksi alalajia muodostaa ns. kliinin eli katkeamattoman sarjan välimuotoja, jossa niiden perinnölliset ominaisuudet vaihettuvat vaihtuvat siirryttäessä maantieteelliseltä alueelta toiselle.
Kaikilla lajeilla ei ole alalajeja. Laji voi olla perinnöllisesti yhtenäinen tai lajinsisäinen muuntelu voi olla liukuvaa, jolloin selkeitä ryhmiä ei ole olemassa. Tasapaino luonnonvalinnan voimakkuuden ja geenivirran välillä määrää tapahtuuko lajilla paikallista erikoistumista, joka voi johtaa alalajin syntyyn.
Nimen kirjoittaminen
Eläintieteessä alalaji on alin virallinen taksonominen taso. Alalajin nimi on kolmiosainen; kaksiosaisen lajinimen perään lisätään alalajia osoittava lisänimi, esimerkiksi saimaannorpan tieteellinen nimi kirjoitetaan Pusa hispida saimensis.
Kasvitieteessä alalaji osoitetaan lyhenteellä subsp. tai ssp. Tason määrite kirjoitetaan tieteellisessä nimessä lajinimen jälkeen, esimerkiksi meriputken tieteellinen nimi kirjoitetaan Angelica archangelica subsp. litoralis tai Angelica archangelica ssp. litoralis.
Mono- ja polytyyppiset lajit
Monotyyppisellä lajilla ei ole eri rotuja, tai lähemminkin lajiin kuuluu yksi rotu, joka muodostaa kyseisen lajin. Monotyyppiset lajit voivat esiintyä usealla tavalla:
Polytyyppiseen lajiin kuuluu kaksi tai useampaa rotua (tai nykykielessä kaksi tai useampi "alatyyppi"). Nämä ovat erillisiä ryhmiä, jotka eroavat selkeästi toisistaan, eivätkä yleensä lisäänny keskenään, mutta jotka lisääntyisivät, jos niillä olisi siihen mahdollisuus.
Scranton
Scranton on kaupunki Yhdysvaltojen Pennsylvanian osavaltiossa. Kaupunki sai alkunsa vuonna 1786 ja se kasvoi etenkin läheisten antrasiittiesiintymien ja teollisuuden avulla. Sen asukasluku oli vuoden 2010 väestönlaskennan mukaan 76 089 ja suuremman metropolialueen 563 631.
Maantiede
Scranton sijaitsee Pennsylvanian osavaltion koillisosassa Lackawannan piirikunnassa Poconos-vuorten länsijuurella. Kaupungin suurempaan metropolialueeseen kuuluvat myös Carbondale ja Wilkes-Barre. Läheisillä vuorilla on oma vaikutuksensa alueen säähän. Kesät ovat suhteellisen viileitä ja sateisia. Talvet taas leutoja. Lumisateet tulevat usein lumimyrskyn muodossa.
Historia
thumb|vasen|Scranton vuonna 1890. thumb|vasen|Valokuva vuodelta 1919. Nykyisen Scrantonin alueen alkuperäisasukkaita olivat delaware-intiaaneihin kuuluneet munseet. Ensimmäiset eurooppalaiset siirtolaiset saapuivat alueelle vuonna 1786. Vuonna 1800 Slocumin veljekset perustivat paikalle rautasulattamon ja paikka tunnettiin heidän mukaansa nimellä Slocumville. Scrantonin veljekset saapuivat puolestaan vuonna 1840 ja heidän rautasulattamostaan muodostui myöhemmin Lackawanna Iron and Steel Company. Paikka sai nimen Scrantonia vuonna 1845 ja myöhemmin nimi lyheni muotoon Scranton. 1880-luvulla perustettiin Scranton Steel Company, joka yhdistettiin Scrantonin veljesten yhtiön kanssa Lackawanna Iron and Steel Company -yhtiöksi. Yhtiö muutti vuonna 1902 Buffaloon, sen tilalle kasvoi muuta teollisuutta. Teollisen kasvun myötä kaupunkiin saapui myös suuri joukko maahanmuuttajia. Teollisuus kukoisti lähiseudun rikkaiden hiiliesiintymien avulla. Scrtanton tunnettiinkin maailman antrasiittipääkaupunkina. 1900-luvun alkupuolella suurin osa Yhdysvaltojen antrasiitista louhittiin Scrantonin alueelta. Antrasiitin kysyntä laski huomattavasti toisen maailmansodan jälkeen. Seuranneiden taloudellisten ongelmien ratkaisemiseksi tehtiin niin sanottu Scranton Plan -suunnitelma teollisuuden monimuotoistamiseksi. Suunnitelma ei ollut täysi menestys, mutta sitä käytettiin sittemmin mallina muiden saman tyyppisten teollisuuskaupunkien ongelmien ratkaisemiseksi. 1990-luvulla kaupunki paini edelleen taloudellisten ongelmien kanssa ja velkaantuminen oli miltei johtaa maksukyvyttömyyteen. Pennsylvanian osavaltio puuttui lopulta kaupungin tilanteeseen eri kehitysprojektein, jotka helpottivat kaupungin tilannetta.
Talous
thumb|Scrantonin kaupungintalo. Perinteisesti Scrantonin talouden kulmakiven muodostaneen teollisuuden merkitys on vähentynyt. Sen metropolialueella toimii kuitenkin edelleen suuria teollisuusalan yrityksiä ja niistä monet Keyser Valley Industrial Park -teollisuuspuistossa Scrantonissa. Suurimmat kaupungin teollisuuden alat ovat elektroniikka- ja metalliteollisuus. Kaupungissa on myös julkaisutoimintaa ja se on tärkeä liikenteen keskus. Suuria työnantajia kaupungissa ovat myös koulutus ja terveydenhoito.
Kotitalouksien keskimääräiset vuosittaiset ansiot Scrantonissa aikavälillä 2012–2016 olivat 38 232 Yhdysvaltain dollaria ja henkilöä kohden 20 447 dollaria. 23,1 % väestöstä eli köyhyysrajan alapuolella.
Väestö
Scrantonin asukasluku oli vuoden 2010 väestönlaskennan mukaan 76 089 ja vuoden 2017 arvion mukaan 77 605. Suuremman metropolialueen asukasluku oli vuonna 2010 563 631. Kaupungin asukkaista 85 % oli taustaltaan valkoisia (latinot pois lukien 75,1 %), 6,8 % afroamerikkalaisia, 0,2 % intiaaneja, 12,6 % latinoja ja 4,3 % aasialaisia. 16,3 % kaupungin asukkaista puhui kotonaan jotakin muuta kieltä kuin englantia ja 9,9 % kaupungin asukkaista oli syntynyt ulkomailla.
Kirkon viestintäpalkinto
Kirkon viestintäpalkinto on kirkkohallituksen joka toinen vuosi myöntämä palkinto, joka annetaan tunnustuksena kristillisen sanoman, kristillisen tiedon tai kristinuskon mukaisten elämänarvojen ansiokkaasta välittämisestä viestinnän keinoin. Sen myöntäminen perustuu kahden edeltävän vuoden ansioihin. Palkinnon suuruus oli 7 500 euroa vuonna 2018.
Sen edeltäjä vuoteen 2010 saakka oli Kirkon tiedonvälityspalkinto, joka jaettiin vuosittain tammikuussa Kirkon tiedotuskeskuksen perustamisen vuosipäivänä eli niin kutsuttuna KT:n päivänä.
Guano
pienoiskuva|250px|Guanoa|alt= Guano (ketšuan sanasta ”wanu” espanjan kautta) on merilintujen tai lepakoiden ulostetta, joka on kertynyt kerroksiksi eläinten elinpaikoille. Guano sisältää runsaasti fosforia ja typpeä ja sitä kerätään lannoitteeksi ja ruudin valmistukseen. Guanoa kertyy parhaiten kuivissa ilmastoissa. Joillain merilintujen asuttamilla saarilla sitä on kertynyt vuosisatojen ajan metrien paksuiseksi kerrokseksi.
Guanon käyttö lannoitteissa ja räjähteissä keksittiin 1840-luvulla. Brittiläiset ja yhdysvaltalaiset kauppahuoneet kiinnostuivat samoihin aikoihin alueen guanovarannoista ja kävivät kauppaa Perun kanssa, jonka seurauksena guanon myyntivoitoista hyötyivät eniten kauppahuoneet, koska Perun alkeellinen pankkitoiminta ja holtiton rahankäyttö aiheuttivat valtiolle useita talouskriisejä. Lisäksi kauppahuoneet toivat työvoimaa, muun muassa kuleja, ulkomailta, koska työolosuhteet olivat kuumuuden, guanosta lehahtavan ammoniakinhajun ja heikon palkan vuoksi kurjat. Perun, Chilen ja Bolivian kilpailu rannikkonsa guanon hallinnasta johti Tyynenmeren sotaan vuonna 1879.
Yhdysvallat sääti 1856 Guano Islands Actin, jonka mukaan Yhdysvaltain kansalainen sai ottaa haltuunsa minkä tahansa asumattoman saaren, jolla oli guanokerrostumia ja joka ei ollut miehitetty. Haltuun otetuista saarista Baker, Jarvis, Howlandinsaari, Kingmanin riutta, Johnstonin atolli ja Midwaysaaret kuuluvat edelleen Yhdysvalloille. Lain perusteella Yhdysvaltain hallussa, mutta muiden vaatimia ovat Navassa lähellä Haitia sekä Bajo Nuevo ja Serranilla. Swan Islands luovutettiin Hondurasille 1972.
Muita merkittäviä guanosaaria ovat Nauru, Chinchasaaret ja Juan de Nova.
Pohjoismaiset hiihtolajit talviolympialaisissa 1952
Vuoden 1952 talviolympialaiset järjestettiin Oslossa, Norjassa. Pohjoismaisissa hiihtolajeissa (maastohiihto, yhdistetty, mäkihyppy) kilpailtiin kaikkiaan kuudessa lajissa. Ensimmäistä kertaa mukana oli naisten maastohiihtokilpailu. Kilpailut toimivat myös kyseisen vuoden maailmanmestaruuskilpailuina.
18 km
<br style="clear:both" />
50 km
<br style="clear:both" />
4 x 10 km viesti
<br style="clear:both" />
10 km
<br style="clear:both" />
Normaalikilpailu
<br style="clear:both" />
Normaalimäki
<br style="clear:both" />
Suolihuuhtelu
thumb|Suolihuuhtelupussi ja -letku. Suolihuuhtelu tai paksusuolen vesipesu on toimenpide, jonka tavoitteena on paksusuolen täydellinen tyhjentyminen. Peräsuoleen ajetaan siinä peräaukon kautta pienellä paineella kehonlämpöistä vettä, johon on saatettu lisätä esimerkiksi maitohappobakteereja. Veden on tarkoitus tunkeutua aina paksusuoleen asti. Tämän jälkeen suoli tyhjennetään.
Suolihuuhtelu tehdään manuaalisesti suolihuuhtelupussin ja -letkun avulla tai koneellisesti, jolloin peräaukkoon laitetussa suulakkeessa voi olla erilliset meno- ja tulovesiletkut. Koneellisessa suolihuuhtelussa saatetaan käyttää suuria määriä vettä, jolloin se kestää vajaan tunnin.
Suolihuuhtelua käytetään esimerkiksi suolen tyhjentämiseen ennen leikkausta ja esimerkiksi selkäydinvammoihin liittyvän ummetuksen ja ulosteinkontinenssin hoitoon.
Paksusuoliavanneleikatuilla suolihuuhtelu on keino paksusuolen tyhjentämiseen. Suolihuuhtelua käytetään myös nestepaaston alkuvaiheessa, koska suolta voi olla vaikea saada tyhjentymään sen jälkeen, kun kiinteän ruoan nauttiminen on lopetettu. Myrkytyspotilaiden hoidossa annetaan nenämahaletkun kautta huuhteluliuosta, jonka annetaan kulkeutua koko suoliston läpi. Sisätautien ja gastroenterologian erikoislääkäri Markku Voutilaisen mukaan suolihuuhtelulla ei saavuteta elimistön yleistä puhdistumista.
Suolihuuhtelua saatetaan käyttää myös hoitona esimerkiksi väsymyksen, päänsäryn, turvotuksen ja ilmavaivojen poistoon. Muita raportoituja vaikutuksia ovat mielen ja ruumiin rauhoittuminen, älyllisten toimintojen koettu paraneminen, unenlaadun paraneminen ja kuumeen laskeminen.
Suolihuuhtelun tehoa on tutkittu vain vähän. Suolihuuhtelun säännöllisen harrastamisen syitä kartoittaneessa kyselyssä tuli ilmi, että sen koetaan auttavan muun muassa päänsärkyyn, niveltulehdukseen ja väsymykseen. Sen mahdollinen teho saattaa johtua siitä, että paksusuolessa saattaa olla suuria määriä elävien ja kuolleiden bakteereiden tuottamia toksisia aineenvaihduntatuotteita, joka estävät suotuisten bakteerien kasvua. Jos potilaan suolinukan toiminta on heikkoa ja ravinto kuituköyhää, paksusuolen taskuihin ja divertikkeleihin saattaa lisäksi jäädä ulostemassaa viikoiksi tai jopa kuukausiksi.
Kuopion yliopistollisessa sairaalassa vuonna 1993 tehdyssä tutkimuksessa havaittiin, että suolihuuhtelu pienensi veressä olevien haitallisten fenoli- ja kresoliyhdisteiden pitoisuuksia. Elohopean ja kuonan vähenemisestä ei kuitenkaan saatu selvää näyttöä. . Tiedetään myös, että suolihuuhtelulla voidaan poistaa suolistosta kiinteiksi muodostuneita möykkyjä.
Historiaa
Länsimaisen lääketieteen isäksi kutsuttu kreikkalainen lääkäri Hippokrates Koslainen määräsi suolihuuhteluita muun muassa suolistosairauksien, kuumeen, keuhkopussin tulehduksen ja paiseiden hoitoon. Monet yhdysvaltalaiset lääkärit antoivat suolihuuhteluhoitoja 1900-luvun ensimmäisinä vuosikymmeninä. .
Steven Strait
Steven A. Strait (s. 23. maaliskuuta 1986 Greenwich Village, New York) on yhdysvaltalainen näyttelijä ja laulaja. Hän syntyi New Yorkissa.
Varhaisvaiheet ja malliura
Strait syntyi ja kasvoi Greenwich Villagessa, New Yorkissa. Hän valmistui vuonna 2004 Xavier High Schoolista. Hän otti näytelmätunteja Stella Adler Studiolla. Ollessaan teini-ikäinen Strait toimi mallina joillekin firmoille, muun muassa seuraaville: L'uomo Vogue, Spoon-lehdelle, Details, Surface, Hollister Kalifornia ja Pop-lehdelle. Hän teki yhteistyötä monien valokuvaajien kuten Bruce Weberin, Herb Rittsin ja Ellen von Unwerthin kanssa.
Ura näyttelijänä
Strait aloitti näytelmätuntinsa ollessaan yhdentoista. Ollessaan kuudennella luokalla hän alkoi ottaa näytelmätunteja joissa esiinnyttiin Village Community School -koulussa. Hän löysi intohimonsa näyttelemisen suhteen esiinnyttyään ensimmäisen kerran. Hän työskenteli Stella Adler Acting Studiolla ja Black Nexxus Acting Studiolla New Yorkissa.
Vuonna 2004 Strait muutti Kaliforniaan isompaa näyttelijän uraa luoden. Kun hän vuonna 2005 oli käynyt koe-esiintymisessä, hän sai roolin saman vuoden elokuvaan Sky High, jossa hän esittää teini-ikäistä supersankaria nimeltä Warren Peace. Hän tulkitsi laulun "One Thing Leads to Another" elokuvan soundtrackiksi The Fixx -yhtyeen kanssa.
Sttaitin seuraava elokuvaprojekti tapahtui Ashlee Simpsonin (tämän debyyttielokuvassa) ja Pell Jamesin kanssa elokuvassa Undiscovered, joka kertoo nuorista näyttelijöistä joista tulee tähtiä. Vuonna 2006 hän tähditti kauhuelokuvaa The Covenant roolinaan Caleb Danvers. Vuonna 2008 hän oli mukana esihistoriallisessa elokuvassa 10000 BC.
Strait esiintyi vuonna 2008 elokuvassa Stop-Loss Michael Colsonina.
Musiikkiura
Strait aloitti laulu-uransa eräässä New Yorkin bändissä. Bändiin kuuluivat Riyaad Edoo, Lukasz Gunia, Michael D'Andrilli ja Geoff Toelocca. Straitia pyydettiin lähtemään bändistä kun hänen vokaalityylinsä ja esiintymisensä ei ollut samanlaista kuin muulla bändillä. Myöhemmin Strait kokosi The Tribe -yhtyeen Michael D'Andrillin kanssa. Strait oli kuitenkin niin kiireinen, että bändi ei toimi enää yhdessä. Straitillä on levytyssopimus Lakeshore Recordsin kanssa ja on julkaissut sooloalbumin.
Strait lauloi seitsemän laulua Undiscovered-elokuvan soundtrackilla. Ne ovat:
Yksityiselämä
Vuonna 2006 Strait alkoi tapailla Lynn Collinsia. Vuonna 2008 Steven Strait ilmoitti, että he ovat menneet kihloihin. Myöhemmin samana vuonna hän ilmoitti heidän olevan naimisissa.
Theophrastaceae
Theophrastaceae on Ericales-lahkoon kuuluva kasviheimo. Se yhdistettiin ennen esikkokasveihin (Primulaceae). Theophrastaceae-heimoon kuuluvia sukuja ovat suolapungat (Samolus), Clavija ja Jaquinia. Heimon lajit ovat pensaita tai puita, joita tavataan enimmäkseen Etelä- ja Keski-Amerikassa ja jonkin verran myös Euroopassa. Kukinto on huiskilo, kukat ovat yksineuvoisia ja hedelmät ovat marjoja.
Woody Dumart
Woodrow Wilson Clarence "Woody" Dumart (23. joulukuuta 1916 Kitchener, Ontario – 19. lokakuuta 2001) oli kanadalainen jääkiekkoilija, joka edusti Boston Bruinsia National Hockey League -liigassa.
Bill Cowleyn ja Milt Schmidtin kanssa Woody Dumart auttoi Bruinsin voittamaan kahdesti Stanley Cupin. Hän kuului Bostonin niin sanottuun Kraut Line -ketjuun Schmidtin ja Bobby Bauerin ohella.
Latvuskutoja
Latvuskutoja (Ploceus flavipes) on kutojien heimoon kuuluva varpuslintu.
Levinneisyys
Latvuskutojaa tavataan pienellä alueella Kongon demokraattisen tasavallan itäosissa. Sen kannaksi arvioidaan 3 500–15 000 yksilöä. Laji on vähenemässä elinympäristöjen tuhoutumisen vuoksi, ja se on luokiteltu vaarantuneeksi.
Tilaelementti
thumb|300px|Tilaelementistä koottu omakotitalo Yhdysvalloissa. Rakennus koostuu kahdesta runkoon nähden pituussuuntaisesta elementistä. Sisääntulokatos on erillinen rakennusosa. Tilaelementti on rakennuselementti, jossa on valmiiksi rakennettuna vähintään ylä- ja alapohja, sekä päätyseinät. Elementissä voi olla myös sivuseinät joko osittain tai kokonaan. Elementti muodostaa itsessaan tai yhdessä muiden kanssa toiminnallisen kokonaisuuden.
Tilaelementtejä on kolmea perustyyppiä: elementti joko muodostaa itse rakennuksen tai huomattavan osan sitä, elementti on viipalemainen osa rakennusrunkoa, tai se on rakennuksen sisään asennettava itsenäinen rakennusosa.
Tilaelementtituotannon edut ja haitat
Tilaelementtituotanto mahdollistaa rakennuksen valmistamisen siellä, missä resursseja – työvoimaa ja materiaaleja – on helpoiten ja taloudellisimmin saatavilla. Myös laatu voidaan pitää tasaisena paikallarakentamista helpommin, koska rakentaminen ei ole riippuvaista sääoloista. Koska perustukset, rakennuksen tekniset liitännät ja itse rakennus voidaan rakentaa samaan aikaan lyhentää tilaelementtituotanto olennaisesti hankkeen läpimenoaikaa. Toisaalta myös hankkeen kustannukset ovat tarkemmin tiedossa, sillä elementtiurakan hinta on yleensä kiinteä ja lyhyt rakennusaika vähentää kustannusriskejä.
Haittoina voidaan nähdä tilaelementtien kuljetus. Kuljetus ja asennusnostot vaativat itse rakenteelta tavanomaista parempaa lujuutta muodonmuutoksia vastaan. Itse kuljetus voi vaatia erikoisjärjestelyjä ja erikoiskalustoa, ja kuljetuskustannukset voivat olla varsin suuret.
Tilaelementtien käyttö Suomessa
Ammattirakentamisessa tilaelementit mahdollistavat uudentyyppisen urakkamenettelyn, jossa elementtitoimittaja vastaa pääurakoitsijalle elementtitoimituksen lisäksi myös asennuksesta.
Briana Evigan
Briana Barbara-Jane Evigan (s. 23. lokakuuta 1986 Los Angeles, Kalifornia) on yhdysvaltalainen näyttelijä ja tanssija. Hän syntyi Los Angelesissa Pamela C. Serpen ja näyttelijä Greg Eviganin tyttärenä. Hänellä on veli Jason ja sisko Vanessa.
Evigan aloitti uransa lapsena ja hänen debyyttinsä oli 10-vuotiaana elokuvassa House of the Damned. Hänet tunnetaan parhaiten Andie Westin roolista Step Up -elokuvissa. Hän otti Robert Hoffmanin kanssa vastaan palkinnon MTV Movie Awards -palkintogaalassa parhaasta suudelmasta elokuvassa Step Up 2 the Streets (2008). Lisäksi Evigan on tunnettu rooleistaan kauhu- ja trillerielokuvissa, kuten Sorority Row ja Stash House.
Maremmanhevonen
Maremmanhevonen on vanha italialainen lämminverinen hevosrotu. Se on kotoisin eteläiseen Toscanaan ja pohjoiseen Latiumiin sijoittuvalta Maremman alueelta, missä sikäläiset karjankasvattajat (butteri) ovat vanhastaan käyttäneet sitä ratsunaan karjanpaimennuksessa. Alueen ankarissa sääoloissa ja entisaikaan soisissa maastoissa rodusta on kehittynyt sitkeä, kestävä ja varmajalkainen.
Ominaisuudet
Maremmanhevonen on rakenteeltaan suhteellisen kevyt lämminverinen, jonka säkäkorkeus on 160–172 cm. Väriltään se on musta tai yleensä tummasävyinen ruunikko. Sen rakenne on tukeva: sillä on pitkänomainen ja hiukan kyömy pää, leveä kaula, korkea ja lihaksikas säkä, leveät ryntäät ja vahvat lautaset, ja sen jalat ovat kestävät ja hyvärakenteiset. Luonteeltaan nykyinen maremmanhevonen on varsin säyseä ja paljon esi-isiään helpompi, ja sen katsotaan sopivan niin aikuisten kuin lastenkin ratsuksi.
Historia
Maremmanhevosen katsotaan polveutuvan Tyrrhenanmeren rannikolla jo etruskiaikoina (noin 900–400 eaa.) kasvatetuista hevosista, joihin vuosisatojen varrella on risteytynyt monentyyppisiä hevosia. Noin 800-luvulta saakka ne on tunnettu rotevina, vahvoina sekä hiukan vauhkoluonteisina ja omapäisinä hevosina. Maremmanhevosista tuli 1500-luvulla Italian alueella suosittuja, kun sekä Kirkkovaltio että Toscanan suurherttuakunta alkoivat suosia rotua: edellä mainittu kookasta, vankkaa ja väriltään tummaa tyyppiä, jälkimmäinen väriltään ruunikkoa ja rakenteeltaan kevyempää maremmanhevosta, jossa näkyi enemmän andalusianhevosen ja itämaista vaikutusta. Yhä nykyäänkin rodussa voi erottaa nämä kaksi eri rakennetyyppiä.
Käyttö
Ratsuna maremmanhevonen on varmajalkainen, reipas ja kestävä. Se on nykyisin hyvä suoritushevonen, joka menestyy erityisesti esteratsastuksessa. Sitä kasvatetaan urheilu- ja harrasteratsuna, mutta kasvattajat pyrkivät myös säilyttämään rodun perinteisen sitkeyden ja kestävyyden. Rotua kasvatetaan Maremman alueella edelleen puolivilleissä laumoissa, ja sitä myös käytetään yhä perinteiseen karjanpaimennukseen.
Budapestin historia
thumb|300px|Puuleikkaus Budasta vuodelta 1493. Budapestin historia kertoo nykyisen Budapestin alueen historiasta roomalaisajasta nykypäivään.
Nykyisen Budapestin seutua asuttivat ensin kelttiläiset, kunnes roomalaiset perustivat alueelle ensin linnoituksen ja sitten Aquincumin kaupungin. Unkarilaiset saapuivat alueelle 800-luvun lopulla, ja yksi Unkarin kuningaskunnan ensimmäisistä kaupungeista kehittyi nykyisen Óbudan alueelle. Óbudan kehitys pysähtyi kuitenkin mongolien hyökkäykseen 1241–1242, ja mongolien vetäydyttyä Béla IV perusti Budan kaupungin nykyiselle Linnavuorelle. 1400-luvulla Buda ja Pest nousivat Unkarin tärkeimmiksi kaupungeiksi. Kuningas Matiaksen aikana Buda oli Alppien pohjoispuolisen renessanssin keskus.
Turkkilaiset valtasivat Budan vuonna 1541. Kaupunki oli turkkilaisten hallussa 140 vuotta, kunnes ristiretkeläisarmeija valtasi sen syyskuussa 1686. Unkari joutui Habsburgien valtaan. 1700-luvulla Unkarin hallinto- ja kulttuurikeskus oli Pozsony (Bratislava), kunnes tärkeimmät virastot siirrettiin Budaan vuonna 1785.
1800-luvun reformikaudella Budan ja Pestin välille rakennettiin ensimmäinen pysyvä silta, ja Pestissä käynnistettiin monia suuria julkisia rakennushankkeita. Vuoden 1872 lopussa Buda, Pest ja Óbuda yhdistettiin yhdeksi kaupungiksi, joka sai nimen Budapest. Yhdistämisen jälkeen kaupunki alkoi kasvaa ja väkiluku nousi nopeasti. Kauppa ja teollisuus lähtivät nousuun ja tehtaita perustettiin. Budapestin nykyinen kaupunkikuva on peräisin tältä ”kulta-ajalta”, joka päättyi ensimmäiseen maailmansotaan.
Toisen maailmansodan loppuvaiheessa Budapestissä käytiin ankaria taisteluita. Kolme neljäsosaa rakennuksista tuhoutui tai vaurioitui vakavasti ja 20 000 siviiliä sai surmansa. Sodan jälkeen Unkari kuului Neuvostoliiton etupiiriin. Vuonna 1950 muodostettiin ”Suur-Budapest”, kun kaupungin alueeseen liitettiin useita ympäristön kyliä ja kaupunkeja. Unkarin kansannousun aikana 1956 venäläiset panssarijoukot hyökkäsivät Budapestiin kahdesti, ja kaupungista pakeni ulkomaille 92 000 ihmistä. Kesäkuussa 1989 noin 250 000 ihmistä osallistui Budapestissä Imre Nagyn ja muiden kansannousun uhrien muistotilaisuuksiin. Sosialistista järjestelmää vaadittiin ottamaan vastuu tapahtuneista vääryyksistä ja oikeudenloukkauksista. Keväällä 1990 järjestettiin ensimmäiset vapaat vaalit, ja viimeiset neuvostojoukot vetäytyivät Unkarista kesäkuussa 1991. Tie markkinatalouteen ei ole kuitenkaan ollut helppo, ja ajoittain väkivaltaisetkin mielenosoitukset ovat olleet yleinen näky Budapestin kaduilla. Vuoden 2006 protestien aikaan kaupungissa oli laajoja mellakoita ja mielenosoittajat valtasivat televisiotalon.
Aquincum
Pääartikkeli Aquincum
Nykyisen Budapestin seudulle saapui kelttiläisiä heimoja 200-luvulla eaa. Yksi näistä heimoista oli eraviskit, joiden linnoitus ja tärkein asumus (oppidum) sijaitsi Gellértinvuorella. . Vuoteen 89 mennessä roomalaiset perustivat alueelle Aquincumin linnoituksen, ja siitä tuli Ala-Pannonian provinssin pääkaupunki vuonna 106. Toistuvien barbaarien hyökkäysten takia roomalaiset hylkäsivät kaupungin 400-luvun alussa.
Unkarin kuningaskunnan syntyminen
thumb|Budan taistelu 1686. Unkarilaiset saapuivat maahan 800-luvun lopulla ja varmistivat hallintansa myös Tonavan länsipuolella vuonna 907. Seitsemästä unkarilaisheimosta viisi asettui nykyisen Budapestin alueelle ja kaksi tärkeintä päällikköä, Árpád ja Kurszán, perustivat tukikohtansa sinne. Unkarin kuningaskunta syntyi, kun Tapani Pyhä kääntyi kristinuskoon ja hänet kruunattiin Unkarin kuninkaaksi joko joulupäivänä vuonna 1000 tai uutena vuonna 1001. Kuningaskunnan hallintokeskukset, Esztergom ja Székesfehérvár, sekä nykyisen Budapestin alueella sijainnut Óbuda kehittyivät Unkarin ensimmäisiksi kaupungeiksi, sillä niiden kautta kulkivat myös ulkomaankaupan reitit. Pestiin rakennettiin ensimmäinen kirkko vuonna 1046, ja kapinallisten surmaama piispa Gellért haudattiin sinne.
1400-luvun alussa kuningas Sigismund rakensi kuninkaanlinnan Linnavuoren eteläkärkeen. Buda ja Pest nousivat Unkarin tärkeimmiksi kaupungeiksi. Ne olivat vapaita kuninkaan kaupunkeja, joilla oli täydellinen itsehallinto ja oikeus lähettää edustaja valtiopäiville. Kuningas Matiaksen aikana Buda oli Alppien pohjoispuolisen renessanssin keskus, ja Matiaksen kirjasto oli hienoin käsikirjoituskokoelma Italian ulkopuolella.
Turkkilaisten miehitys
Turkkilaiset valtasivat Budan ensimmäisen kerran Mohácsin taistelun jälkeen vuonna 1526, mutta miehittivät sen pysyvästi vasta 1541. Turkkilaisten miehityksen aikana Budan kaupunki kärsi pahoin. Kirkoista tehtiin moskeijoita ja kuninkaanlinnaa käytettiin ruutivarastona. Vuoden 1683 Wienin piirityksen jälkeen keisari Leopold päätti karkottaa turkkilaiset Unkarista. Paavi Innocentius XI organisoi kansainvälisen ristiretkeläisarmeijan, joka valtasi Budan kahden kuukauden piirityksen jälkeen syyskuussa 1686.
Habsburgien valta ja Unkarin kansallinen vallankumous
thumb|Buda ja Pest noin vuonna 1840. 1700-luvulla Unkarin poliittisen ja hallinnollisen elämän sekä kulttuurin keskus ei ollut Buda vaan lähempänä Wieniä sijaitseva Pozsony (Bratislava). Pozsony toimi eräänlaisena Unkarin pääkaupunkina, kunnes tärkeimmät virastot siirrettiin Budaan vuonna 1785. Vuonna 1790 Unkarin kruunu tuotiin Wienistä suuren kansallisen innostuksen vallassa takaisin Budaan. Samalla valtiopäivät määräsivät, että kruunua on säilytettävä Budassa ja se saataisiin viedä sieltä pois vain ilmeisen vaaran uhatessa.
1800-luvulla liberalismi ja sosiaaliset reformit saivat kannattajia etenkin Pestin aristokraattien joukosta. Yksi heistä oli kreivi István Széchenyi, joka pani muun muassa alulle kiinteän sillan rakentamisen Budan ja Pestin välille. Hän ymmärsi myös Tonavan säätelyn merkityksen sekä kaupan ja keinokastelun että turvallisuuden kannalta. Vuoden 1838 tulvassa kolme neljäsosaa Pestistä oli tuhoutunut ja noin 150 ihmistä hukkui. Széchenyin ketjusilta rakennettiin Tonavan yli vuosina 1842–1849. Tällä reformikaudella erityisesti Pestissä käynnistettiin monia suuria julkisia rakennushankkeita, kuten Kansallisteatteri, Tiedeakatemia ja Kansallismuseo. Unkarin ensimmäinen rautatie rakennettiin Pestin ja Vácin välille 1846.
Vuonna 1848 vallankumousaalto pyyhkäisi Euroopan yli. Lajos Kossuth vaati feodalismin loppua, ja nuoret radikaalit laativat Kahdentoista kohdan ohjelman, jossa vaadittiin radikaaleja uudistuksia, kuten Unkarin oman hallituksen perustamista, vuosittain Pestissä kokoontuvia valtiopäiviä, kansalliskaartia ja maaorjuuden poistamista. Runoilija Sándor Petőfi luki 15.3. runonsa Nemzeti Dal (Kansallislaulu) Kansallismuseon portailla. Syyskuussa 1848 syttyi vallankumoussota. Itävallan keisarin joukot miehittivät Budan ja Pestin, mutta unkarilaiset valloittivat ne takaisin keväällä 1849. Sitä ennen keisarin tykistö oli ampunut hajalle Pestin rannan palatsit ja virastotalot. Elokuussa 1849 unkarilaiset antautuivat. Unkarilaisten sotavankien piti rakentaa Gellértinvuorelle Sitadelli, linnake, jonka tarkoitus oli korostaa keisarin ylivaltaa ja varoittaa unkarilaisia ryhtymästä uudelleen kapinaan.
Budapestin kaupungin yhdistyminen
Keisari Frans Joosef allekirjoitti 22.12.1872 asetuksen, jolla Buda, Pest ja Óbuda yhdistettiin yhdeksi kaupungiksi nimeltään Budapest. Siitä käynnistyi Budapestin "kulta-aika", taloudellinen, kulttuurinen ja intellektuaalinen kehitys, jota kaupunki ei ole kokenut sen jälkeen. Kauppa ja teollisuus lähtivät nousuun ja tehtaita perustettiin. Vuosisadan vaihteessa Budapest oli maailman johtava myllykeskus, ja Csepelsaarelle muodostui Unkarin merkittävin teollisuuskeskus, jossa valmistettiin mm. aseita kaksoisvaltakunnan armeijalle. Suurimmat tehtaat syntyivät metalliteollisuuden, laivan- ja koneenrakennuksen ja sähkötekniikan aloille. Suurin oli Ganzin sähkötekniikan tehdas, missä oli vuosisadan vaihteessa 1 200 työntekijää.
Budapestin väkiluku nousi nopeasti; Euroopassa ainoastaan Berliinin kasvuvauhti oli nopeampi. Kaupungista kasvoi myös koko itäisen Keski-Euroopan merkittävin finanssikeskus. Kaupunkiin muutti eri kansallisuuksia, etenkin juutalaisia, joita oli vuosisadan vaihteessa jo noin 23 prosenttia väestöstä. Kaupungin liepeille syntyi kurjia vuokraslummeja, ja monet ihmiset elivät kerjäämällä ja hyväntekeväisyyden varassa. 1900-luvun vaihteessa Budapest oli väkiluvultaan Euroopan kuudenneksi suurin kaupunki.
Budapestin nykyinen kaupunkikuva, kuten suuret bulevardit ja kertaustyyliset rakennukset, on peräisin yhdistymisen jälkeiseltä kulta-ajalta. Aikakauden huipentuma oli Millennium, kuusi kuukautta kestänyt maailmannäyttely, joka järjestettiin vuonna 1896 unkarilaisten maahantulon 1000-vuotisjuhlan kunniaksi. Millenniumin kunniaksi Pestiin rakennettiin Sankarien aukio, joka on tehty Wienin Heldenplatzin mallin mukaan ja jota koristavat Unkarin hallitsijoiden patsaat. Linnavuorella paljastettiin Tapani Pyhän ratsastajapatsas.
Maailmansodat
thumb|Ketjusilta ja Budan linna helmikuussa 1946. Kulta-aika päättyi ensimmäiseen maailmansotaan, joka syttyi heinäkuussa 1914. Syksyllä 1918 Budapestissa syntyi työläisten ja kotiutettujen sotilaiden mielenosoituksia, ja vallankumouksellinen mieliala levisi myös kaupunkiin sijoitetuissa sotilasyksiköissä. Marraskuun 16. päivä kansallisneuvosto julisti Unkarin itsenäiseksi tasavallaksi, ja tammikuussa 1919 se valitsi Mihály Károlyin presidentiksi. Károlyi joutui kuitenkin luovuttamaan jo maaliskuussa hallitustehtävät vallankumoukselliselle sotilasneuvostolle, joka julisti Unkarin neuvostotasavallaksi. Neuvostovalta sortui, kun Romanian joukot valtasivat Budapestin elokuussa. Marraskuussa 1919 unkarilaiset Kansallisen armeijan joukot marssivat kaupunkiin amiraali Miklós Horthyn johdolla. Maaliskuun 1. päivänä 1920 parlamentti valitsi Horthyn Unkarin valtionhoitajaksi käyttämään kuninkaalle kuuluvia oikeuksia.
Trianonin sopimuksen jälkeen Unkari menetti paljon alueitaan, ja Budapest täyttyi pakolaisista, jotka tulivat Romaniaan, Tšekkoslovakiaan ja Jugoslaviaan liitetyiltä alueilta. Työttömyys paheni nopeasti ja talous oli lamassa. Luovutetuilta alueilta tuli yli 300 000 paluumuuttajaa, joiden joukossa oli paljon entisiä virkamiehiä, opettajia ja sotilaita.
Toisessa maailmansodassa Unkari ajautui Natsi-Saksan liittolaiseksi. Kun Horthy yritti neuvotella erillisrauhasta, saksalaiset miehittivät Unkarin 19. maaliskuuta 1944. Unkarin juutalaisia alettiin kuljettaa keskitysleirille heti saksalaismiehityksen alettua. Budapestin juutalaiset säästyivät kuitenkin vielä tässä vaiheessa, kun Horthy määräsi Unkarin armeijan miehittämään rautatieasemat ja keskeytti kuljetukset muun muassa paavin ja presidentti Rooseveltin vetoomuksesta. Lokakuussa 1944 saksalaiset pakottivat Horthyn nimittämään Ferenc Szálasin, fasistisen nuoliristi-puolueen johtajan, pääministeriksi. Nuoliristin noustua valtaan Budapestissa murhattiin tuhansia juutalaisia, ja työkykyiset lähetettiin marraskuussa 1944 kuolemanmarssille rakentamaan panssariesteitä Wienin edustalle.
Lokakuun 1944 lopussa puna-armeija uhkasi jo Budapestin esikaupunkeja. Kaupunkia pommitettiin rankasti, etenkin Linnavuorta ja Pestin pohjois- ja itäosia, missä oli sotatarviketehtaita. Kaupungista käytiin ankaria, viikkokausia kestäneitä taisteluita tammi-helmikuussa 1945. Venäläiset valtasivat Pestin tammikuun 18. päivä, ja saksalaiset vetäytyivät Budan puolelle ja räjäyttivät Tonavan sillat. Venäläiset saivat Budan vallattua vasta 13. helmikuuta. Taistelussa sai surmansa noin 20 000 siviiliä. Taistelujen tauottua kolme neljäsosaa kaupungin asuintaloista, historiallisista rakennuksista ja kirkoista oli tuhoutunut tai vakavasti vaurioitunut. Sodan jälkeisten sekasortoisten olojen ja kesän 1945 huonon sään vuoksi Unkarissa syntyi talvella 1945–1946 nälänhätä. Tilanne oli pahin Budapestissa, missä lapsikuolleisuus kohosi 40 prosenttiin.
Neuvostovalta ja Unkarin kansannousu
Vuonna 1948 Mátyás Rákosi aloitti tuotantovälineiden kansallistamisen ja maan kestämättömän nopean teollistamisen maatalouden kustannuksella. Vakoilijoiden ja tiedonantajien verkosto paljasti "luokkavihollisia", joita kuulusteltiin salaisen poliisin ÁVO:n (vuodesta 1949 ÁVH:n) päämajassa. Rakennuksessa toimii nykyään Terrorin talo -niminen museo. On arvioitu, että jossain vaiheessa tällä aikakaudella neljäsosa Budapestin aikuisväestöstä joutui oikeustoimien tai poliisikuulustelun kohteeksi. Kaupungissa vallitsi asuntopula, minkä helpottamiseksi Budapestista siirrettiin pakolla väkeä maaseudulle. Yhteensä sieltä karkotettiin arviolta 20 000 ihmistä.
Greg Evigan
thumb|right|Greg Evigan Gregory Ralph "Greg" Evigan (s. 14. lokakuuta 1953) on yhdysvaltalainen näyttelijä. Hän on naimisissa Pamela C. Serpen kanssa, ja hänellä on kolme lasta: Jason, Vanessa ja Briana.
Budapestin historia
Neuvostovalta ja Unkarin kansannousu
Vuonna 1950 muodostettiin ”Suur-Budapest”, kun Budapestin alueeseen liitettiin 16 kylää ja 7 kaupunkia. Kaupungin osa-alueiden määrä nousi 14:stä 22:een, pinta-ala lähes kaksinkertaistui ja väkiluku nousi 60 prosenttia. Liitoksen tavoitteet olivat poliittiset: sen tarkoituksena oli saavuttaa ”oikea” suhde älymystön, työläisten ja talonpoikien välillä ja taata kommunisteille voitto seuraavissa vaaleissa. Kaupunkiin liitettyjä alueita alettiin kehittää suunnitellusti vasta 1960-luvulla.
Unkarin kansannousu alkoi Budapestissä 23. lokakuuta 1956. Mielenosoittajat huusivat neuvostovastaisia iskulauseita ja vaativat Imre Nagya pääministeriksi. Stalinin patsas kaadettiin ja sahattiin palasiksi. Sisäministeriön turvallisuusjoukot ampuivat väkijoukkoa, joka oli kokoontunut Unkarin radion toimitalon eteen, ja hetkessä Budapest oli kapinassa. Taistelut kestivät koko yön. Kaupunkiin komennettiin venäläisiä panssariosastoja lähialueen varuskunnista, mutta panssarivaunut eivät saaneet kapeita katuja hallintaansa ilman jalkaväen tukea ja niitä heitettiin parvekkeilta ja ikkunoista polttopulloilla. Venäläiset vetäytyivät leveämmille puistokaduille ja ampuivat tykkitulta asuinrakennuksiin, joissa olettivat sala-ampujien piileksivän, ja aiheuttivat näin suuria tuhoja ja runsaasti siviiliuhreja.
25. lokakuuta Nagy muodosti uuden hallituksen, mutta se ei saanut tilannetta hallintaansa. Unkarin armeijan yksiköt siirtyivät joko vallankumouksellisten puolelle tai julistautuivat puolueettomiksi. Budapestin Kiliánin varuskunnasta tuli vastarinnan keskus, ja sen ympäristössä käytiin ankaria taisteluita. Hallitus julisti tulitauon, ja Nagy ilmoitti sekä venäläisten joukkojen vetäytymisestä että salaisen poliisin lakkauttamisesta. Venäläiset lupasivatkin vetäytyä Budapestista 30. lokakuuta. Samana päivänä vallankumoukselliset valtasivat Unkarin Työväenpuolueen päämajan. Rakennusta suojanneet puoluevirkailijat ja turvallisuuspalvelun miehet antautuivat mutta joutuivat lynkatuiksi. Muuallakin kaupungissa salaisen poliisin miehiä jahdattiin ja hakattiin kuoliaiksi.
János Kádár muodosti Szolnokissa uuden hallituksen 4. marraskuuta, ja samana aamuna puna-armeijan panssarivaunut hyökkäsivät Budapestiin. Katutaistelut loppuivat varsin pian, vaikka hajanaista vastarintaa esiintyikin useiden päivien, jopa viikkojen ajan. Budapestissä vastarinta jatkui pisimpään Csepelsaarella, jonka venäläiset saivat kunnolla hallintaansa vasta 11. marraskuuta. Luodinreikiä ja sirpaleiden jälkiä voi nähdä yhä Pestin vanhemmissa osissa. Kansannousun aikana ja sen jälkeen kaupungista pakeni ulkomaille 92 000 ihmistä.
Markkinasosialismin aika ja järjestelmänvaihdos
thumb|Mielenosoittajia Parlamenttitalon edustalla syksyllä 2006. János Kádár onnistui selviämään valtataistelusta ja alkoi kehittää Unkariin markkinasosialismia. 1970-luvulla Unkari oli huomattavasti muita neuvostoblokin valtioita edellä elintasossa, liikkumisen vapaudessa ja mahdollisuudessa kritisoida hallitusta. Vaikka monista tuotteista olikin pulaa, suurimmalla osalla ihmisistä oli siedettävä elintaso. Unkari pyrki luomaan myös suhteita länsivaltoihin. Yhtenä osoituksena siitä Yhdysvaltain ulkoministeri Cyrus Vance saapui Budapestiin tammikuussa 1978 ja palautti Pyhän Tapanin kruunun, joka oli jäänyt sodan jälkeen amerikkalaisten käsiin.
Unkarin tilanne alkoi kuitenkin paheta 1980-luvulla, eikä Kádárin gulassikommunismi selvinnyt sellaisista ongelmista kuin työttömyydestä, inflaatiosta ja ulkomaisesta lainasta. Toukokuussa 1988 Kádár pakotettiin eroamaan, ja hän kuoli seuraanvana vuonna. Kesällä ja syksyllä 1988 maahan perustettiin uusia puolueita ja vanhat herätettiin henkiin. Tammikuussa 1989 Imre Pozsgay ilmoitti, että vuoden 1956 tapahtumat olivat olleet "kansannousu" eikä "vastavallankumous", kuten hallitus oli aina väittänyt. Kesäkuussa 1989 noin 250 000 ihmistä osallistui Budapestissä Imre Nagyn ja muiden kansannousun uhrien muistotilaisuuksiin. Sankarien aukiolla järjestettiin näyttävä surujuhla, jossa sosialistista järjestelmää vaadittiin ottamaan vastuu tapahtuneista vääryyksistä ja oikeudenloukkauksista.
Keväällä 1990 järjestettiin ensimmäiset vapaat vaalit, ja viimeiset neuvostojoukot vetäytyivät Unkarista kesäkuussa 1991. Budapestissä sellaiset kadunnimet kuin Lenin körút ja Marx tér jäivät historiaan, ja "sankarityöläisten" ja "kunnioitettujen johtajien" patsaat siirrettiin sosialistis-realistiseen Patsaspuistoon. Tie markkinatalouteen ei ole kuitenkaan ollut helppo, ja ajoittain väkivaltaisetkin mielenosoitukset ovat olleet yleinen näky Budapestin kadulla. Radikaali oikeistolais-nationalistinen puolue Jobbik ja sen univormuihin pukeutunut sotilaallinen siipi Magyar Gárda (Unkarin kaarti) ovat olleet monien mielenosoitusten ja mellakoiden keskipisteessä. Esimerkiksi vuoden 2006 protestien aikaan kaupungissa oli laajoja mellakoita ja mielenosoittajat valtasivat televisiotalon.
Kiwa hirsuta
Kiwa hirsuta on kymmenjalkaisiin kuuluva äyriäislaji. jonka raajoissa on tiheä, pitkää karvoitusta muistuttava sukaspeite. Laji löydettiin vuonna 2005 eteläisestä Tyynestämerestä yli 2000 metrin syvyydestä mustien savuttajien läheltä. Kiwa hirsuta on kaikkiaan noin 15 senttimetrin pituinen, selkäkilpi yksin noin 6 cm. Sen turkki  on täynnä bakteereja, joita eläimen on arveltu käyttävän ravintonaan. Kiwan silmät ovat surkastuneet ja se on ilmeisesti sokea.
Kiwa on rakenteeltaan niin omintakeinen, että se erotettiin omaan erilliseen heimoonsa Kiwaidae. Vuonna 2011 kuvattiin suvun toinen laji Kiwa puravida, jonka myös arvellaan kasvattavan ravintobakteereja tarttumaraajoissaan. Bakteerit hyötyvät merenpohjan metaanilähteistä.
Ajan sävel (nuortenlehti)
Ajan sävel oli ensimmäinen suomalainen nuorisolehti, jonka pääasiallinen sisältö koostui kevyestä musiikista. Lehti alkoi ilmestyä joka toinen viikko vuonna 1955, ja se lopetettiin 1963. Sitä julkaisi helsinkiläinen Tähti-lehdet, ja toimittajana oli koko ilmestymisajan Ruth Wathén.
Sisältö
Kevyen musiikin ja elokuvatähtien ohella keskeinen osa Ajan säveltä oli nuorille suunnattu romanttisviihteellinen lukemisto sarjakuvina ja lukukertomuksina. Tarinat olivat usein jatkokertomuksia. Lehden keskiaukeamalla oli väriliite, joka ei kuitenkaan vastannut kooltaan myöhempien aikojen julisteita, joita julkaisi ennen kaikkea Suosikki-lehti. Keskiaukeamaa ja kansia lukuun ottamatta Ajan sävelen kuvat olivat mustavalkoisia. Lehden toiseksi viimeisellä sivulla julkaistiin laulujen sanoituksia.
Ns
Ns tarkoittaa seuraavia asioita:
Octavia minor
Octavia minor tai Octavia Thurina minor (69 eaa. – 11/9 eaa .) oli keisari Augustuksen vanhempi sisko. Hänellä oli myös vanhempi sisarpuoli Octavia maior Gaius Octaviuksen aiemmasta avioliitosta. Viehättävä, älykäs ja hyveellinen, Octaviaa pidettiin ihanteellisen roomalaisnaisen mallina. Vielä kuolemansa jälkeenkin Octavia nautti suurta arvostusta. Octavialla oli rooli veljensä nousussa yksinvaltiuteen, sillä Antoniuksen ja Octavian ero antoi syyn Octavianukselle ryhtyä sotaan Antoniusta ja Kleopatraa vastaan. Octavian jälkeläisiin lukeutuu kolme Rooman keisaria: Caligula, Claudius ja Nero.
Varhainen elämä
Octavian vanhemmat olivat Gaius Octavius ja Atia Balba Caesonia, joka oli Julius Caesarin sisarentytär. Octavius oli varakas plebeiji Latiumin alueen eteläosassa olevasta Velitraen kaupungista. Octaviuksella oli aikaisemmasta avioliitosta tytär jonka nimi oli Octavia maior. Octavius eteni urallaan aina Makedonian maaherraksi asti, mutta kuoli yllättäen vuonna 59 eaa. Octavian äiti meni uusiin naimisiin Lucius Marcius Philippuksen kanssa, joka oli Pompeiuksen ystävä.
Ensimmäinen avioliitto
Vuonna 54 eaa. Marcius järjesti avioliiton Octavian ja Gaius Claudius Marcelluksen välillä. Marcellus oli vuoden 50 eaa. konsuli. Julius Caesar olisi halunnut antaa Octavian vaimoksi Pompeiukselle sen jälkeen kun Pompeiuksen vaimo ja Caesarin tytär Julia oli kuollut. Octavia ja Marcellus eivät kuitenkaan halunneet erota. Kun sisällissota Caesarin ja Pompeiuksen välillä alkoi, tuki Marcellus aluksi Caesarin vastustajia, mutta vaihtoi pian puolta ylitettyä Rubiconin. ja sai lopulta Caesarilta armahduksen.
Alf (täsmennyssivu)
Alf voi tarkoittaa näitä asioita:
Octavia minor
Toinen avioliitto
Avioliito alkoi suhteellisen onnellisena. Pian häiden jälkeen Antonius palasi itään Octavian kanssa. Talven 40/39 eaa. he viettivät Ateenassa ottaen osaa muun muassa uskonnollisiin juhliin. Heidän ensimmäinen tyttärensä, Antonia Major, syntyi Ateenassa loppukesästä 39 eaa. Toinen tytär Antonia Minor syntyi tammikuussa 36 eaa. Omien lastensa lisäksi Octavia huolehti Antoniuksen ja Fulvian lapsista, Marcus Antonius Antylluksesta ja Iullus Antoniuksesta.